【車路士官宣】堤亞高施華離隊 或無緣告別
2024年04月29日 22:04
東網電視
更多新聞短片
堤亞高施華季尾離隊。(Getty Images)
車路士官網周一(29日)宣布,39歲巴西中堅堤亞高施華今季結束後離隊,結束4年藍軍生涯,效力期間佢為車路士贏得歐聯、歐超盃同世冠盃。
堤亞高施華於2020年8月由巴黎聖日耳門轉投車路士,4季上陣151場,入9球3助攻,單係今季就攻入4球,曾為球隊捧起歐聯冠軍,近兩季與球隊共同經歷動盪,被視為球隊精神領袖。
呢位巴西中堅坦言,當日加盟車路士時接近36歲,冇諗過為球隊效力咁長時間:「最初我只諗過喺度踢1年,但結果踢咗4年,我同家人已經成為球隊一部分。我一直全力以赴,呢個並非決定性結局,我希望不久將來會再返嚟,擔任另一個角色。」
會方宣布堤亞高施華離隊,可能再無機會上陣向球迷告別,《倫敦標準晚報》報道,上場對維拉佢因傷退下火線,嚟緊將接受腹股溝傷勢檢查,如確定受傷將提早收咧,無緣再落場作告別演出。